3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

ICES je 12. travnja objavio godišnji savjet za papalinu (Sprattus sprattus) u Sjevernome moru. Prema savjetu ICES-a ulovi papaline u Sjevernome moru u razdoblju od 1. srpnja 2019. do 30. lipnja 2020. ne bi smjeli biti veći od XXX tona. Ribolovne mogućnosti za papalinu stoga bi trebalo utvrditi u skladu s tim.

(1)Uredbom Vijeća (EU) 2019/124 utvrđene su ribolovne mogućnosti za 2019. za određene riblje stokove i skupine ribljih stokova koje se primjenjuju u vodama Unije te, za plovila Unije, u određenim vodama izvan Unije.

(2)Stupanjem na snagu Višegodišnjeg plana za zapadne vode 26. ožujka 2019. stavljen je izvan snage Plan oporavka južnog stoka oslića i škampa. Ograničenja ribolovnog napora iz Priloga II. Uredbe Vijeća (EU) 2019/124 o ribolovnim mogućnostima utvrđena su u skladu s tim planom oporavka. Budući da će se dotičnim stokovima, u skladu s Višegodišnjim planom za zapadne vode, upravljati utvrđivanjem ograničenja ulova kako bi se postigla ciljana ribolovna smrtnost na razini Fmsy-ja, više nije nužno utvrđivati ograničenja ribolovnog napora za flote koje love te stokove. Prilog II. trebalo bi stoga staviti izvan snage.

(3)Prema znanstvenom savjetu ICES-a ne bi smjelo biti ulova pišmolja (merlangius melagnus) u zoni ICES-a 7a (Irsko more). TAC za usputni ulov tog stoka za 2019. utvrđen je kako bi se postigla odgovarajuća ravnoteža između potrebe daljnjeg obavljanja ribolova zbog mogućih teških društveno-gospodarskih posljedica njegova prekida i potrebe za postizanjem dobrog biološkog stanja tih stokova, uzimajući u obzir poteškoće pri istovremenom lovu svih stokova u mješovitom ribolovu na razini koja osigurava MSY. U ažuriranoj znanstvenoj analizi ICES-a o stanju pišmolja (merlangius melagnus) u zoni ICES-a 7a i njegovih neizbježnih usputnih ulova u drugim vrstama ribolova, ako se stanje ne promijeni, odgovarajući ulovi procijenjeni su na 1 385 tona. Na temelju te znanstvene analize ukupni dopušteni ulov (TAC) trebalo bi izmijeniti tako da se rizik od rane zabrane ribolova svede na najmanju moguću mjeru, a istovremeno omogući oporavak biomase stoka u mrijestu. TAC bi trebalo utvrditi na razini kojom će se spriječiti povećanje smrtnosti tih stokova i poticati poboljšanje mjera selektivnosti alata i izbjegavanja ulova.

(4)U prosincu 2018. dotične države članice sporazumjele su se oko suradnje u okviru Skupine država članica za sjeverozapadne vode i dogovorile da će u bliskoj suradnji sa Savjetodavnim vijećem za sjeverozapadne vode izraditi višegodišnji plan o smanjenju usputnih ulova. Tim bi se planom trebalo osigurati da se usputni ulovi pet dotičnih stokova, među ostalim stoka pišmolja u Irskome moru, za koje prema savjetu ICES-a za 2019. ne bi smjelo biti ulova, smanje mjerama selektivnosti ili izbjegavanje ulova. Komisija namjerava na plenarnoj sjednici Znanstvenog, tehničkog i gospodarskog odbora za ribarstvo (STECF) u srpnju 2019. taj plan podnijeti tom odboru na procjenu učinkovitosti. Ako iz procjene STECF-a bude vidljivo da se planom smanjenja usputnih ulova neće postići željeni učinak smanjenja ribolovne smrtnosti usputnih ulova, Komisija će razmotriti alternativne mjere za smanjenje ribolovne smrtnosti dotičnih stokova.

(5)Prema savjetu ICES-a od 28. ožujka ulovi škampa (Nephrops norvegicus) u funkcionalnoj jedinici 31, u zoni ICES-a 8c u razdoblju od 1. siječnja 2019. do 31. prosinca 2019. ne bi smjeli prijeći 0,7 tona. Ribolovne mogućnosti za škampa u funkcionalnoj jedinici 31, u zoni ICES-a 8c trebalo bi utvrditi u skladu s tim.

(6)ICES je 28. ožujka 2019. objavio savjet za ulove sjeverne kozice (Pandalus borealis) u zonama ICES-a 3a i 4a istočno (Skagerrak, Kattegat i sjeverni dio Sjevernog mora, u Norveškoj brazdi). Na temelju tog savjeta i nakon savjetovanja s Norveškom primjereno je kvotu Unije za ulove sjeverne kozice u zoni ICES-a 3a utvrditi na razini od 2 010 tona, u skladu s MSY-jem.

(7)ICES je 22. veljače 2019. objavio ažurirani savjet za ulove ugljenara (Pollachius virens) u Sjevernome moru. Na temelju tog savjeta i nakon savjetovanja s Norveškom TAC za ugljenara trebalo bi izmijeniti u skladu s najvišim održivim prinosom (MSY).

(8)Prema savjetu ICES-a od 12. travnja 2019. ulovi papaline (Sprattus sprattus) u Sjevernome moru u razdoblju od 1. srpnja 2019. do 30. lipnja 2020. ne bi smjeli prijeći XXX tona. Ribolovne mogućnosti za papalinu u zoni ICES-a 2a (Sjeverno more) i na potpodručju ICES-a 4 (Sjeverno more) trebalo bi utvrditi u skladu s tim.

(9)Na 21. posebnom sastanku 2018. Međunarodna komisija za očuvanje atlantskih tuna (ICCAT) usvojila je Preporuku 18-02 o uspostavi višegodišnjeg plana upravljanja plavoperajnom tunom u istočnom Atlantiku i Sredozemnome moru. Taj plan upravljanja temelji se na savjetu Stalnog odbora za istraživanje i statistiku o uspostavi višegodišnjeg plana upravljanja za taj stok u 2018. jer trenutačno stanje stoka više ne zahtijeva hitne mjere uvedene u okviru Plana oporavka plavoperajne tune (Preporuka 17-17 o izmjeni Preporuke 14-04). U Planu upravljanja uzete su u obzir posebnosti različitih vrsta alata i ribolovnih tehnika. Stoga je primjereno izmijeniti odredbe o ograničenju ribolovnog napora i najvećem unosu tuna u ribogojilištima.

(10)Ograničenja ulova predviđena Uredbom (EU) 2019/124 primjenjuju se od 1. siječnja 2019. Stoga bi se i odredbe ove Uredbe koje se odnose na ograničenja ulova trebale primjenjivati od tog datuma. Takvom retroaktivnom primjenom ne dovode se u pitanje načela pravne sigurnosti i zaštite opravdanih očekivanja jer dotične ribolovne mogućnosti još nisu iscrpljene,

(11)Uredbu (EU) 2019/124 trebalo bi stoga na odgovarajući način izmijeniti,

DONIJELO JE OVU UREDBU:

Članak 1.



Uredba (EU) 2019/124 mijenja se kako slijedi:

(1)u članku 9. briše se točka (a);

(2)Prilog I.A Uredbi (EU) 2019/124 mijenja se u skladu s Prilogom ovoj Uredbi;

(3)Prilog II.A briše se;

(4)Prilog IV. mijenja se u skladu s Prilogom ovoj Uredbi.

Članak 2.